# Óscar Navarro González

Óscar Navarro González (Novelda, Vinalopó Mitjà, 1981) és un compositor, pedagog musical, director i clarinetista valencià.

## Biografia

Navarro González va estudiar amb Jesús Mula Martínez i Manuel Rives en el Conservatori Superior de Música Óscar Esplà en Alacant i va obtenir la seva llicenciatura en música com clarinetista. Després va estudiar amb Josep Fuster de Barcelona.
Com a membre de la jove orquestra de Múrcia (Orquestra de Joves de la Regió de Múrcia) i la jove Orquestra Nacional d'Espanya (JONDE), va tenir l'oportunitat de tocar amb els diferents directors Antoni Ros Marbá, Ricardo Frizza, Lin Tao, Lutz Köhler i George Pehelivanian, per Espanya i diversos països europeus com França, Suïssa, Alemanya i fins i tot per la República Popular de la Xina.
El seu interès en la composició li va portar a aprofundir els estudis en composició i direcció d'orquestra amb Ferrer Ferrán en l'Acadèmia de Música Allegro Internacional de València. A l'abril de 2005, va estrenar el seu poema simfònic El Arca de Noé per la Jove Orquestra Nacional d'Espanya que va ser gravat en CD. A l'octubre de 2006, va guanyar un primer premi en el Concurs Internacional de Composició de Música per a Banda Adolfo Ventas en Amposta amb la seva obra El Arca de Noè. El març de 2007, es va estrenar el seu concert per a clarinet amb el solista Eddy Vanoosthuyse a Brussel·les.
Va continuar estudiant composició de bandes sonores i música de televisió a l'Escola de Música Thornton de la Universitat del Sud de Califòrnia a Los Angeles i en 2008 va obtenir el seu màster en música. Col·labora sovint amb el compositor de cinema Christopher Young.
A l'abril de 2015 es va estrenar el seu concert per a oboè i orquestra, Legacy, al costat de la Nordwestdeutsche Philharmonie i sota la direcció de Manuel Gómez López. El solista i dedicatari de l'obra va ser Ramón Ortega Quero.

## Composicions
### Bandes sonores

* Sueños de sal, guanyador en 2015 del Goya a la millor pel·lícula documental.
* La mula, banda sonora nominada en 2013 al Goya a la millor música original.

### Obres per orquestra

* 2005 El Arca de Noé, poema simfònic per orquestra.
* 2007 Concierto per clarinet i orquestra.
* 2012 Concierto II, per clarinet i orquestra.
* Las Siete Trompetas del Apocalipsis (Las Siete Trompetas o el Apocalipsis), per cor mixt i orquestra.
* El paraíso, poema simfònic per orquestra.
* Legacy, concert per oboè i orquestra.

### Obres per banda

* 2005 El Arca de Noé, poema simfònic per orquestra.
* 2011 Las Siete Trompetas del Apocalipsis, per cor mixt i banda.
* Akris, marxa cristiana.
* ¡Alegría!, pasdoble.
* Alhaja, marxa mora.
* Andrés Contrabandista, pasdoble.
* Concierto per clarinet i orquestra.
* II Concierto per clarinet i orquestra.
* Conquista, marxa cristiana.
* Dunas, marxa mora.
* Expedición, poema simfònic per orquestra.
* # Danza del Puerto.
* # Galeras.
* # Antártida.
* # Deshielo-Alúd.
* # Soledad.
* # Retorno.
* José Mariá Belló, marxa cristiana.
* Puente de Clarinete, per clarinet i orquestra de vent.
* De La Vereda, pasdoble.
* Libertadores, poema simfònic per orquestra.
* Luis "El Caldós", pasdoble.
* Luz y la Soledad, marxa de processió.
* María Teresa Lacruz, pasdoble.
* Muntassir, marxa mora.
* Mustafá, marxa mora.
* Hosanna in Excelsis, marxa de processió.
* El paraíso, poema simfònic per orquestra.
* Santiago Mestre, pasdoble.
* Shanghai, una obertura asiàtica.
* Tilín, paso doble.
* Viajes, poema simfònic per orquestra.
* Un Paseo, pasdoble.
* 2017* "Paconchita", obertura llatina per orquestra simfònica, també hi ha adaptació per banda simfònica

### Música de cambra

* Arabian Gipsy Promenade, per conjunt de saxòfons i sons gravats prèviament.
* Continental, per quartet de clarinets.
* Cosas del Destino, trio per violí, violoncel i piano.

## Referències

* ↑ «Óscar Navarro estrenará en Alemania su concierto para oboe y orquesta sinfónica 'Legacy'», publicat a NuestrasBandasdeMusica.com (consultado: 8 de agosto de 2015)
* ↑ «Óscar Navarro aspira al Goya a la mejor música por «La mula»». , 08-01-2014 [Consulta: 21 març 2018]. Arxivat 2018-03-21 a Wayback Machine. «Còpia arxivada». Arxivat de l'original el 2018-03-21. [Consulta: 3 agost 2020].
* ↑ Del Corral, Pedro «'Sueños de sal', el Goya a mejor documental que triunfa en las cárceles» (en castellà). , 07-03-2017 [Consulta: 21 març 2018].

## Enllaços externs

* Óscar Navarro González - Lloc web oficial